Protestuesit sfidojnë presidentin Putin, në ditën e ditëlindjes
Udhëheqësi opozitar Alexei Navalny u kishte bërë thirrje demonstruesve për të ushtruar presion ndaj autoriteteve që ta lejojnë atë të futet në garën presidenciale
Në një sfidë ndaj Presidentit Vladimir Putin në 65 vjetorin e lindjes së tij, protestuesit mbushën rrugët e Rusisë nën thirrjet e udhëheqësit opozitar Alexei Navalny për të ushtruar presion ndaj autoriteteve që ta lejojnë atë të futet në garën presidenciale. Disa qindra protestues, shumica e tyre studentë, u mblodhën në Sheshin “Pushkin” në qendër të Moskës duke valëvitur flamuj rusë dhe brohoritur “Rusia do të jetë e lirë!” dhe “Lëreni Navalnin të kandidojë!” Policia i bllokoi protestuesit që të shkonin tek Sheshi i Kuq duke i kthyer ata mbrapsht. Orë më vonë, disa protestues u përpoqën të marshonin drejt Kremlinit me thirrjen “Putini hajdut!” dhe u përpoqën për pak minuta të bllokonin trafikun. Një tubim në qytetin Shën Peterburg, nga e ka prejardhjen zoti Putin, tërhoqi një turmë të madhe protestuesish që rezultoi në përleshje me policinë. thotë një protestues. thotë një tjetër demonstrues. Pas shpërbërjes së marshimit në Shën Peterburg, disa qindra protestues vazhduan tubimin për disa orë në Sheshin Vostania (Vosstaniya) ndërsa policia ishte e gatshme të ndërhynte. , thotë një protestuese. thotë një tjetër protestues. Tubimet ndodhin ndërsa vetë Navalny po vuan një dënim me 20 ditë në burg për thirrjet për një protestë të hershme të pa lejen e policisë.